text: Esbjerg Kommune vil  kulegrave brugen af antipsykotisk medicin
  19 maj 2016 kl. 17.04
  En undersøgelse viser, at Esbjerg kommune er en af de kommuner, der behandler flest ældre demente med antipsykotisk medicin. 
  Selvom Esbjerg Kommune mener, at det er fire gamle tal, som Nationalt Videnscenter for Demens har brugt i deres studie, så vil kommunen nu bede Praksisafdelingen i Region Syddanmark om at undersøge forbruget af antipsykotisk medicin.
  Formålet med undersøgelsen er, at finde frem til helt aktuelle tal så kommunen, kan få afklaret, om der skal ændres noget i plejen af ældre med demens, skriver kommunens Sundhed & Omsorgs afdelingen i en pressemeddelelse.
  Ifølge Arne Nikolajsen, der er direktør i Sundhed & Omsorg, så vil Esbjerg Kommune være en demensvenlig kommune og de er helt enige i, at brugen af antipsykotisk medicin til ældre demente bør begrænses.
  Alzheimerforeningen er meget bekymret over den store forbrug af medicinen, der ifølge Nationalt Videnscenter for Demens, især er stor i Varde, Billund, Vejen og Esbjerg kommune
  Læs mere om Esbjerg Kommunes demensstrategi.
  